På Christian Müller-orgelet fra 1734 i Waalse kerk, Amsterdam, avla han konserteksamen i 1993
**Erling With Aasgård** (født 31. mars 1968 i Kristiansund) er en norsk organist, cembalist og kirkemusiker.

Aasgård vokste opp på Åsskard i Surnadal kommune. Han studerte kirkemusikk ved Konservatoriet i Trondheim i tiden 1984–1989 og deretter under professor Jon Laukvik ved Staatliche Hochschule für Musik und Darstellende Kunst Stuttgart. Tiden i Stuttgart ble avsluttet med diplomeksamen på orgel i 1991 og cembalo i 1995, begge avholdt i Stuttgart. Aasgård avholdt sin debutkonsert i Oslo konserthus i 1991. I 1993–'94 studerte han historiske orgler under Jacques van Oortmerssen ved Sweelinck Conservatorium i Amsterdam, ved siden av private studier hos David Sanger og Nicolas Kynaston i England.Cembaloundervisning hos bl.a. Gustav Leonhardt. Utdannelsen ved Sweelinck Conservatorium ble avsluttet med en konserteksamen i Waalse kerk i Amsterdam i 1993.

I årene 1993–1995 hadde han et stipend fra Deutscher Akademischer Austausch Dienst (DAAD), og i 2002–2005 hadde han et arbeidsstipend fra kulturdepartementet.

Aasgård var domkantor I i Molde domkirke i årene 1997–2007. Han har også vært kantor i Kolbotn kirke, Oppegård kirke, Nidarosdomen, Værnes og Kolstad kirke; og dessuten undervist i orgelspill ved Musikkonservatoriet i Trondheim 1999–2010. Videre har Aasgård hatt konserter i flere land: Sverige, Finland, Danmark, Island, Spania, Tyskland, England, USA og Russland (bl.a. Moskvas kat. katedral og Filharmonienens store sal i St. Petersburg). I Sverige har flere konsertopptak blitt sendt på radio av SR P2. Aasgård har blant annet spesialisert seg i Louis Viernes seks orgelsymfonier.Fremføring av J. S. Bachs samlede orgelverker og instrumentalsonater på det historiske Wagnerorgelet i Nidarosdomen, og i tillegg en komplett oppføring av J. S. Bachs instrumentalsonater for cembalo i perioden september 2011 til mai 2012. Disse fremføringene ble fordelt over 16 konserter.

Diskografi
----------

* I Wish (2008). Utgitt på Grappa med Nidarosdomens Guttekor og Trondheim Symfoniorkester
* Orgelmusikk fra Molde domkirke (2000).
* Johan Daniel Berlin & Johan Heinrich Berlin (1997). Utgitt på Vanguard Classics med TrondheimSolistene, Jan Fredrik Christiansen og Marianne Thorsen

Referanser
----------

1. ↑  *Aftenposten Aften*: «Orgeldebut i Konserthuset» 28. oktober 1991, s. 18
2. 1 2  laacher-orgelkonzerte.de: Biografi (tysk) Arkivert 24. september 2013 hos Wayback Machine.
3. ↑  *Svensk Mediedatabas*: Radioopptak fra konsert i Matteus kyrka, Norrköping, 24. mai 1992, sendt i SR P2, 29. august 1997 13.00-13.30
4. ↑  *Mbl.is*: «Verk franskra höfunda í Hallgrímskirkju» 27. júní 2004
5. ↑  *Festival Internacional d'Orgue* Igualada 2010, side 18
6. ↑  «*frauenkirche-dresden.de*: En av flere opptredener i Tyskland». [*død lenke*]
7. ↑  Oversikt fra *Svensk Mediedatabas* over opptak med Aasgård
8. ↑  i Riga domkirke 8 uli , Frauenkirche Dresden 25 juli og Klosterkirken Maria Lach 10 august sommeren 2012.mmethod=displayDocument&documentId=0200012011090979179C498A7DABD99FCA1FA2C0B4297B&serviceId=2 *Adresseavisens* Ole-Einar Andersen: «– Uutholdelig uten Bach», 9. september 2011 s.10

Eksterne lenker
---------------

* Erling With Aasgård hos mic.no
* *Dagbladet.nos* Sigve Kvamme: «Spilte RBK-sangen i domkirka i Molde. Utelukker ikke at det kan skje igjen.» 28. mars 2006
* Erling With Aasgård - Passacaglia in g-moll - Georg Muffat på YouTube
* Erling With Aasgård - Fantasia ex D - Matthias Weckmann på YouTube
* Erling With Aasgård - Onder een Linde groen - J. P. Sweelinck på YouTube
* Erling With Aasgård - Präludium & Fuge in G-Dur BWV 541 - J.S. Bach på YouTube